
REFERAT

Privind trecerea din domeniul public al municipiului Timişoara în domeniul privat 

al municipiului Timişoara, a unor bunuri - mijloace fixe, inventariate în anul 2009  care au fost propuse pentru casare 

          Bunurile aflate în proprietatea publică şi privată a Municipiului Timişoara cât şi bunurile proprietatea Statului Român aflate în administrarea Consiliului Local al municipiului Timişoara, înregistrate în evidenţa contabilă a mijloacelor fixe  sunt supuse inventarierii anuale în conformitate cu prevederile Legii contabilităţi nr.  82/1991, republicată şi conform prevederilor art. 122 din Legea  nr. 215/2001 privind  administraţia  publică  locală, republicată şi modificată.
            Prin Dispoziţia nr. 2177 / 30.09.2009 a Primarului Municipiului Timişoara,  modificată  şi  completată cu Dispoziţia nr. 2654 / 11.12.2009 au fost constituite 8 Comisii  şi o Comisie centrală de inventariere   a  bunurilor aflate în evidenţele Municipiului Timişoara. Prin aceleaşi Dispoziţii s-a stabilit  ca inventarierea să se efectueze  în perioada 01.10.2009-30.01.2010, perioadă care a fost  prelungită până în 29.03.2010, urmare a  Referatului nr. SC2010-2830/08.02.2010 aprobat de domnul Primar. 

  Cele 8 Comisii  de inventariere   au efectuat inventarierea faptică a bunurilor, conform Normelor privind organizarea şi efectuarea inventarierii elementelor de natura activelor, datoriilor şi capitalurilor proprii,  aprobate  prin Ordinul Ministerului Finanţelor Publice nr. 2861/09.10.2009, iar după confruntarea situaţiei faptice cu situaţia scriptică   au încheiat procese verbale  cu rezultatele inventarierii pe fiecare comisie în parte.

 Comisia centrală a încheiat Procesul verbal nr. SC2010-1924/19.03.2010  de inventariere pe anul 2009 cu toată situaţia inventarelor efectuate de cele 8 Comisii. 
       În urma inventarierii  faptice a bunurilor comisiile de inventariere  nr. 4 şi nr. 6 au constatat la faţa locului,  că bunuri care fac parte din domeniul public al Municipiului Timişoara sunt  depreciate fizic,  neutilizabile care nu mai pot fi reabilitate  şi au propus casarea acestora după cum urmează: 

     - Anexa nr.1-bunuri inventariate de comisia nr. 4- fântâni publice forate;
     - Anexa nr. 2 - bunuri inventariate de comisia nr. 4 – eurowc -uri şi WC public str. Cântului;
     - Anexa nr.3- bunuri inventariate de comisia nr. 6 - din incinta Ştrandului Tineretului;

     - Anexa  nr. 4 - bunuri inventariate de comisia nr. 6 - din incinta Cimitirelor;

     Casarea bunurilor  prevăzute în anexele nr. 1, 2, 3 şi 4  se poate efectua doar după trecerea acestora din domeniul public al municipiului Timişoara în domeniul privat al municipiului Timişoara, în

 conformitate cu prevederile Ordonanţei  Guvernului nr. 112/2000, privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.
     În consecinţă pentru scoaterea din funcţiune, casare şi după caz valorificarea bunurile –mijloacelor fixe  prevăzute în anexele nr. 1, 2, 3 şi 4, este necesară trecerea acestor mijloace fixe din domeniul public al municipiului Timişoara în domeniul privat al municipiului Timişoara. 

    Scoaterea din  funcţiune casare şi după caz valorificarea  acestor bunuri se va efectua în conformitate   cu  prevederile art. 22 din OG nr. 81/2003 privind reevaluarea şi amortizarea activelor fixe aflate în patrimoniul instituţiilor publice, actualizată.
 Având în vedere cele de mai sus:
PROPUNEM:


Emiterea unui HCL care să aprobe:

1.  Trecerea din domeniul public al municipiului Timişoara în domeniul privat al municipiului Timişoara, în vederea  scoaterii din funcţiune, casări şi după caz valorificarea  bunurilor - mijloacelor fixe  prevăzute în Anexa nr.1, Anexa nr.2 Anexa  nr. 3 şi Anexa  nr. 4.  
       2.   Procedura de scoatere din funcţiune, casare şi după caz valorificare a bunurilor–mijloacelor fixe, cuprinse în Anexele mai sus menţionate se va face  în conformitate   cu  prevederile art. 22 din OG nr. 81/2003 privind reevaluarea şi amortizarea activelor fixe aflate în patrimoniul instituţiilor publice, actualizată.

